บิ๊กป้อม หารือผู้ลี้ภัย UNHCR-ถก ผบ.ทร.อินโดฯ ช่วยแรงงานประมงติดค้าง
บิ๊กป้อม หารือแนวทางช่วยเหลือผู้ลี้ภัย-คนไร้สัญชาติ ร่วมคณะ UNHCR ยัน รบ.ยึดมั่นหลักสิทธิมนุษยชน ขณะ ผบ.ทร.อินโดนีเซียคนใหม่ เยือนไทย กระชับสัมพันธ์ทหาร เผย พร้อมประสานรัฐบาลอินโดฯ ช่วยแรงงานประมงไทยติดค้าง ก่อนต้อนรับทูตสหรัฐฯ คนใหม่,เมื่อเวลา 10.30 น. วันที่ 3 ธ.ค. 58 พล.ต.คงชีพ ตันตระวาณิชย์ โฆษกกระทรวงกลาโหม กล่าวว่า นายโวลเกอร์ เติร์ก ผู้ช่วยข้าหลวงใหญ่ผู้ลี้ภัยแห่งสหประชาชาติ (UNHCR) ด้านความคุ้มครอง และคณะ เข้าเยี่ยมคำนับ พล.อ.ประวิตร วงษ์สุวรรณ รองนายกรัฐมนตรีฝ่ายความมั่นคง และรัฐมนตรีว่าการกระทรวงกลาโหม ณ ศาลาว่าการกลาโหม โดยได้หารือร่วมกันถึงแนวทางการช่วยเหลือและดูแลความปลอดภัยแก่ผู้ลี้ภัย บุคคลไร้สัญชาติ และบุคคลที่แสวงหาที่พักพิงในภูมิภาค,ทั้งนี้ พล.อ.ประวิตร ได้กล่าวถึงจุดยืนของการปฏิบัติที่ผ่านมาของรัฐบาล โดยยึดมั่นในหลักสิทธิมนุษยชนและเคารพต่อกฎหมายสากลที่เกี่ยวข้องมาตลอด พร้อมทั้งกล่าวย้ำว่า การประสานแลกเปลี่ยนข้อมูลและการทำงานร่วมกันอย่างใกล้ชิด จะนำมาซึ่งความยุติธรรมอย่างทั่วถึงแก่เพื่อนมนุษย์ที่ประสบปัญหาดังกล่าวต่อไป,ขณะที่ในเวลาต่อมา พล.อ.ประวิตร ให้การต้อนรับการเข้าเยี่ยมคำนับของ พล.ร.อ.อาเด สุปันดิ ผู้บัญชาการทหารเรือสาธารณรัฐอินโดนีเซีย และคณะ ณ ศาลาว่าการกลาโหม ในโอกาสเยือนประเทศไทย เพื่อแนะนำตัวในโอกาสเข้ารับตำแหน่งใหม่ ซึ่งได้หารือร่วมกันถึงการกระชับความสัมพันธ์ทางทหารระหว่างกันให้ใกล้ชิดมากขึ้น โดยเฉพาะกองทัพเรือของทั้ง 2 ประเทศ ที่มีความร่วมมือกัน ทั้งการแลกเปลี่ยนการเยือน การฝึก ศึกษา และการพัฒนาความร่วมมือกันด้านอื่นๆ,อย่างไรก็ตาม รองนายกรัฐมนตรีฝ่ายความมั่นคง ได้แสดงเจตนารมณ์ ผ่านผู้บัญชาการทหารเรือสาธารณรัฐอินโดนีเซีย ถึงความตั้งใจและความร่วมมือที่จะช่วยเหลือแรงงานประมงไทยที่ติดค้างในอินโดนีเซีย เพื่อให้สามารถเดินทางกลับประเทศไทยโดยสวัสดิภาพ โดยผู้บัญชาการทหารเรือสาธารณรัฐอินโดนีเซีย จะประสานกับรัฐบาลเพื่อให้การช่วยเหลือต่อไป,ในการนี้ พล.อ.ประวิตร ยังได้ต้อนรับ นายเกล็น ทาวน์เซนด์ เดวีส์ เอกอัครราชทูตสหรัฐฯ ประจำประเทศไทย คนใหม่ด้วย.
บิ๊กป้อม หารือช่วยเหลือผู้ลี้ภัย-คนไร้สัญชาติ ร่วมคณะ UNHCR ยัน รบ.ยึดมั่นหลักสิทธิมนุษยชน ขณะ ผบ.ทร.อินโดนีเซียคนใหม่ เยือนไทย กระชับสัมพันธ์ทหาร เผย พร้อมประสานรัฐบาลอินโดฯ ช่วยประมงไทยติดค้าง ก่อนต้อนรับทูตสหรัฐฯ คนใหม่
ประวิตร วงษ์สุวรรณ,บิ๊กป้อม,คงชีพ ตันตระวาณิชย์,โวลเกอร์ เติร์ก,อาเด สุปันดิ,เกล็น ทาวน์เซนด์ เดวีส์,กลาโหม,ข้าหลวงใหญ่ผู้ลี้ภัยแห่งสหประชาชาติ,UNHCR,ผู้ลี้ภัยล บุคคลไร้สัญชาติ,สิทธิมนุษยชน,ทหารเรืออินโดนีเซีย,กองทัพเรืออินโดนีเซีย,แรงงานประมง,ช่วยแรงงานประมงไทย,แรงงานตกค้างอินโดนีเซีย,หารือความมั่นคง,ทูตสหรัฐ,ข่าว,ไทยรัฐออนไลน์,ข่าวการเมือง